SET สัปดาห์หน้ารีบาวด์ต่อ จับตาตัวเลขจีดีพีไทยไตรมาส 2
บล.ไทยพาณิชย์ มองดัชนีสัปดาห์หน้ามีลุ้นรีบาวด์ในกรอบจำกัดได้ก่อน แต่ทั้งนี้ทั้งนั้นขึ้นอยู่กับตัวเลข GDP ไทยไตรมาส 2/58 ที่จะประกาศออกมาในวันจันทร์ด้วย หากหดตัวอาจทำให้ดัชนีหลุดแนว 1,400 จุด แต่หาก inline กับที่ตลาดคาดก็คงไม่มีนัย อย่างไรก็ตาม ตลาดยังมีแรงหนุนจากกระแสปรับ ครม.อาจทำให้ตลาดฟื้นได้ พร้อมให้แนวรับ 1,370-1,380 จุด ส่วนแนวต้าน 1,428 จุด
14 ส.ค. 2558

นายเอกภาวิน สุนทราภิชาติ ผู้จัดการฝ่ายกลยุทธ์การลงทุน บล.ไทยพาณิชย์ เปิดเผยถึงตลาดหุ้นไทยวันนี้ (14 ส.ค.) ปรับตัวขึ้น คาดว่าจะเป็นการรีบาวด์หลังได้คลายความกังวลเรื่องนโยบายการเงินของจีน นอกจากนี้ยังมีความคาดหวังจะมีมาตรการกระตุ้นเศรษฐกิจหลังจากการปรับคณะรัฐมนตรี โดยดัชนีฯวันนี้ได้รับแรงดันจากหุ้นในกลุ่มแบงก์ที่ขึ้นนำตลาด
ด้านตลาดหุ้นอื่นในภูมิภาคเอเชียวันนี้เคลื่อนไหวทั้งในแดนบวก-ลบในกรอบแคบ ขณะที่ตลาดในยุโรปในช่วงบ่ายนี้เคลื่อนไหวในแดนบวกเล็กน้อย ทั้งนี้ในสัปดาห์หน้าให้ติดตามการรายงานผลการะประชุมของธนาคารกลางสหรัฐฯ (FED) ที่จะมีขึ้นในคืนวันที่ 19 ส.ค.นี้ ส่วนในประเทศก็ให้ติดตามการประกาศตัวเลข GDP งวดไตรมาส 2/58 ที่จะประกาศในวันจันทร์หน้า (17 ส.ค.)
แนวโน้มการลงทุนในสัปดาห์หน้า เชื่อว่าตลาดมีลุ้นรีบาวด์ในกรอบจำกัดได้ก่อน แต่ทั้งนี้ทั้งนั้นขึ้นอยู่กับตัวเลข GDP ไทยไตรมาส 2/58 ที่จะประกาศออกมาในวันจันทร์ด้วย หากหดตัวอาจทำให้ดัชนีหลุดแนว 1,400 จุด แต่หาก inline กับที่ตลาดคาดก็คงไม่มีนัย อย่างไรก็ตาม ตลาดยังมีแรงหนุนจากกระแสปรับ ครม.อาจทำให้ตลาดฟื้นได้ พร้อมให้แนวรับ 1,370-1,380 จุด ส่วนแนวต้าน 1,428 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
PTT ปิดที่ 302.00 บาท เพิ่มขึ้น 2.00 บาท
KBNAK ปิดที่ 173.00 บาท เพิ่มขึ้น 2.00 บาท
AJD ปิดที่ 1.59 บาท ลดลง 0.04 บาท
KTB ปิดที่ 17.80 บาท เพิ่มขึ้น 0.60 บาท
SCB ปิดที่ 145.00 บาท เพิ่มขึ้น 1.00 บาท
 
ที่มา: สำนักข่าวอินโฟเควสท์